
Tisztelt Adatigénylő!
Átruházott hatáskörömben eljárva, a 2026. szeptember 22-én, fenti e-mail címről fogadott, alább idézett adatigénylésére az információs önrendelkezési jogról és az információszabadságról szóló 2011. évi CXII. törvény (Infotv.) 28. § (1) bekezdése, 29. § (1) bekezdése, valamint 30. § (2) bekezdése szerint, a Ceglédi Közös Önkormányzati Hivatal (CKÖH) nevében, a CKÖH-nél kezelt adatok alapján a következőkről tájékoztatom:
..”szíveskedjenek elektronikus másolatban megküldeni részemre a (Magyarország Átfogó Egészségvédelmi Szűrőprogramja (MÁÉSZ) hivatalos helyszín-naptára szerint 2026. szeptember 26-án "Kiemelt Térségi Egészségfejlesztés" szűrőnapra vonatkozó) következő adatokat és dokumentumokat:
1. A szűrőnap megrendezéséről szóló polgármesteri/képviselő-testületi döntés és a hozzá tartozó előterjesztés teljes szövege.
1.1. Cegléd Város Önkormányzata Képviselő-testületének 2026. február 11-ei ülése meghívó szerinti 14. napirendjén szerepelt a tárgykör, „Egészségügyi szűrőprogram pályázat” címmel. A Képviselő-testület 84/2026. (II. 11.) Ök. határozattal döntött a részvételről. A határozat itt érhető el:
https://cegled.hu/kozerdeku/testuletik/hatarozatok_ny/2026/2026_02_11.pdf
1.2. Az ülés meghívójával kézbesített és közzétett előterjesztés ettől eltérő javaslatot tartalmazott:
https://cegled.asp.lgov.hu/kepviselo-testulet-nyilvanos-ulesere-benyujtott-eloterjesztesek
1.3. A hivatkozott határozat meghozatalának előzményeit a Képviselő-testület 2026. február 11-ei ülésének jegyzőkönyvében a 2-4 oldalak, valamint a 40-41. oldalak rögzítik:
https://cegled.hu/kozerdeku/testuletik/jegyzokonyvek_ny/2026/351.pdf
1.4. A tárgykörben érintett szakbizottság szeptember 9-ei meghívójában is szerepelt a fenti, 1.2. pontban hivatkozott előterjesztés, de a Humán Bizottság javaslattétel nélkül levette napirendjéről, az alábbi jegyzőkönyv 4. oldalán rögzítettek szerint:
https://cegled.hu/kozerdeku/bizottsagik/jegyzokonyvek_nyilvanos/2026/human_bizottsag/hb_nyilvanos_26_02_09.pdf
2.	A szűrőnapot lebonyolító szervezettel (programüzemeltetővel) kötött szerződés vagy megállapodás teljes szövege, amely tartalmazza a szerződő fél pontos, hivatalos megnevezését (cégjegyzékszámmal) és a szolgáltatás díjának összegét.
Mellékelten megküldöm a tárgykörben létrejött Vállalkozási Szerződést.
3.	A szolgáltatás díjának forrás szerinti bontása: mekkora összeget fizet az önkormányzat önrészként, és van-e a díjnak olyan része, amelyet nem az önkormányzat, hanem harmadik fél (pl. állami szerv, alapítvány, vagy a programüzemeltető saját forrása) fedez; ha igen, kérem ennek pontos összegét és a fedező fél megnevezését.
Erre a kérdésre a mellékelt Vállalkozási Szerződés 6. pontja ad választ.
4.	Amennyiben a szűrőnap már megtörtént, az elvégzett teljesítést igazoló dokumentum (teljesítésigazolás, számla, kifizetési bizonylat) másolata.
Amint adatkérésében jelezte, a szűrőnap szeptember 26-án megtörtént. A teljesítésigazolást és a számlát mellékelem, kifizetés még nem történt.
5.	A fentiekkel kapcsolatos minden egyéb levelezés, feljegyzés vagy döntés-előkészítő anyag”
Az 1. pontban hivatkozott dokumentumokon túlmenően egyéb levelezés, feljegyzés vagy döntés-előkészítő anyag nem a CKÖH-nél, hanem a 84/2026. (II. 11.) Ök. határozat 2. pontjában megnevezett szervezetnél állhat rendelkezésre.
Tájékoztatom, hogy válaszomat word formátumban is megküldöm, a hivatkozott internetes elérhetőségek könnyebb kezelése érdekében.

Kérem a fentiek szíves tudomásulvételét.
Cegléd, 2026. október 7.

Dr. Diósgyőri Gitta címzetes főjegyző
nevében és megbízásából eljáró:
Dr. Szoboszlai Árpád Károlyné
aljegyző

